Diari Oficial de la Generalitat Valenciana


Sumari del DOGV 5269, del 30-05-2006 (2006/6286)

RESOLUCIÓ de 15 de maig de 2006, del director gerent de l'Agència Valenciana de Salut, per la qual es convoquen 8 beques de perfeccionament formatiu en alguns hospitals de l'Agència Valenciana de Salut.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5269

Data del DOGV
:   30-05-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/6286


Data del document
:   15-05-2006

Organisme emissor
:   Agència Valenciana de Salut

Tipus de document
:   Resolució

Descriptors 

:   * suport econòmic
    * llengua estrangera
    * ajuda pública
    * llengua regional
    * assignació per estudis

RESOLUCIÓ de 15 de maig de 2006, del director gerent de l'Agència Valenciana de Salut, per la qual es convoquen 8 beques de perfeccionament formatiu en alguns hospitals de l'Agència Valenciana de Salut. [2006/6286]  
L'augment d'estrangers que estan triant com a residència la Comunitat Valenciana està donant lloc a problemes de comunicació amb els professionals dels centres sanitaris a què acudixen. L'Agència Valenciana de Salut està interessada en l'establiment intermediaris culturals que permeten la comunicació entre els nacionals d'altres països i el personal sanitari que els atén, garantint en tot moment una adequada assistència sanitària.  
Amb esta finalitat, l'Agència Valenciana de Salut convoca concessió de beques als alumnes que estiguen cursant estudis relacionats amb l'aprenentatge d'alguna llengua estrangera perquè facen pràctiques en les institucions sanitàries de l'Agència Valenciana de Salut.  
Per raó de les facultats que em conferixen el Decret 25/2005, de 4 de febrer, del Consell de la Generalitat, pel qual s'aproven els Estatuts reguladors de l'Agència Valenciana de Salut i segons el que establix el Decret 108/1992, de 6 de juliol, del Govern Valencià, pel qual es regula la concessió de beques, resolc  
Primer  
La present resolució té com a objecte convocar concurs públic per a la concessió de 8 beques destinades a alumnes d'últims cursos d'escoles d'idiomes o ciències relacionades amb l'aprenentatge de llengua estrangera per a afavorir el procés de mediador cultural en distints hospitals del sistema sanitari públic de la Comunitat Valenciana.  
Segon  
Les beques tenen un import màxim global de 19.000,00 euros, que es finançarà a càrrec de l'aplicació pressupostària 65.98.51.0717.289.85.1, línia de subvenció F63136833 dels pressupostos de la Generalitat Valenciana per a l'exercici 2006.  
Disposicions finals  
Primera  
S'autoritza el director general de Qualitat i Atenció al Pacient perquè, en l'àmbit de les seues competències, adopte les mesures necessàries per al desplegament i execució d'esta resolució.  
Segona  
Esta resolució entrarà en vigor l'endemà de la publicació en el Diari Oficial de la Generalitat Valenciana.  
Tercera  
Contra esta resolució i d'acord amb l'article 27.2, del Decret 25/2005, de 4 de febrer, del Consell de la Generalitat pel qual s'aproven els Estatuts reguladors de l'Agència Valenciana de Salut, pot interposar-se un recurs d'alçada davant del conseller de Sanitat, en el termini d'un mes comptador des de l'endemà de la notificació de la resolució corresponent, d'acord amb els articles 110 i 114 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 15 de maig de 2006.. El director gerent de l'Agència Valenciana de Salut: Manuel Cervera Taulet.